Poți vedea live înmormântarea lui George Floyd. Funeraliile au loc în Houston.
Înmormântarea lui George Floyd va fi transmisă LIVE pe internet. Derek Chauvin, poliţistul acuzat pentru moartea lui Floyd, riscă 40 de ani de închisoare. Donald Trump acuză AntiFa pentru orchestrarea protestelor masive din SUA.
George Floyd, bărbatul decedat la vârsta de 46 de ani ca urmare a unui incident cu poliţiştii din Minneapolis, deces în urma căruia peste 40 de oraşe americane au devenit scena unor proteste violente, va fi înmormântat astăzi. Ceremonia va fi transmisă LIVE pe internet.Funeraliile vor avea loc în Houston, Texas, la ora locală 11.00 AM (ora 19.00 a României). Evenimentul va fi transmis LIVE de la The Fountain of Praise Church."Celebrăm viaţa unui om cu urcuşurile şi coborâşurile ei, viaţă a unui om conectat cu Dumnezeu şi care a conectat acum oameni din întreaga lume", a spus Mia K. Wright, pastor al bisericii unde va avea loc slujba.La slujbă vor putea participa maximum 500 de persoane, date fiind regulile de distanţare socială. Fostul pugilist Floyd Mayweather a anunţat că va suporta costurile înmormântării lui George Floyd.